Ռաֆայել Միրզաբեկյան

Ռաֆայել Զավենի Միրզաբեկյան (), հայ հոգեբույժ։ Բժշկական գիտությունների դոկտոր (2003), պրոֆեսոր։

Կենսագրություն 
Ռաֆայել Միրզաբեկյանը ծնվել է 1950 թվականին Բաքվում։ 1974 թվականին ավարտել է Ադրբեջանի պետական բժշկական ինստիտուտը։ 1979 թվականից աշխատել է Մոսկվայում, 1981-1988 թվականներին եղել է Սոլովյովի անվան կլինիկական հոգեբուժական հիվանդանոցի բաժանմունքի, 1988 թվականից՝ Ռուսաստանի գիտությունների ակադեմիայի կենտրոնական կլինիկական հիվանդանոցի № 3 պոլիկլինիկայի նյարդահոգեբուժության ծառայության ղեկավար։ 1986-1987 թվականներին աշխատել է Չեռնոբիլի ատոմային էլեկտրակայանի վթարից տուժած աշխատակիցների հոգեֆիզիկական վիճակի վերականգնման հատուկ բժշկական բրիգադում։ 2002 թվականից ՌԴ բնական գիտությունների ակադեմիայի թղթակից-անդամ, 2003 թվականից՝ Եվրոպական ակադեմիայի բնական գիտությունների բաժանմունքի անդամ։

Մշակել է նևրոզների և հոգեմարմնական հիվանդությունների բուժման եղանակներ։

Ծանոթագրություններ 

Հայ հոգեբույժներ
Բժշկական գիտությունների դոկտորներ
Հայ պրոֆեսորներ
Բաքվի պետական համալսարանի շրջանավարտներ
Հայ բժիշկներ